**Mintatételek a szóbeli történelemérettségihez**

**Közép- és emelt szinten**

|  |
| --- |
|  |
| www.ujkor.hu |

**A mintatételek alkotói:**

Fekete Bálint (FB); Kiss László (KL); Petrás Péter (PP); Rácz László (RL).

**Szerkesztette:**

Fekete Bálint

A tételgyűjtemény várhatóan bővül, alakul a jövőben. A jelenlegi verzió a **2020/v1** jelzésű.

A 2017-től érvényes vizsgaleírás elérhető itt:

[<https://www.oktatas.hu/pub_bin/dload/kozoktatas/erettsegi/vizsgakovetelmenyek2017/tortenelem_vl.pdf>]

A 2017-től érvényes vizsgakövetlemény elérhető itt:

[<https://www.oktatas.hu/pub_bin/dload/kozoktatas/erettsegi/vizsgakovetelmenyek2017/tortenelem_vk.pdf>]

Ha Ön is megosztaná saját készítésű feladatát, hibát talál vagy szakmai megjegyzése van,

írjon a [feketebalint28@gmail.com](mailto:feketebalint28@gmail.com) címre!

**Tartalom**

[**Lectori Salutem!** 4](#_Toc42497914)

[**I.** **Gazdaság, gazdaságpolitika, anyagi kultúra, pénzügyi és gazdasági ismeretek** 5](#_Toc42497915)

[**3.3. Az Anjouk és Luxemburgi Zsigmond kora:** A középkori magyar állam megerősödése I. Károly idején 6](#_Toc42497916)

[**11.3. A Kádár-korszak:** A rendszer jellemzői a Kádár-korszakban, életmód és mindennapok 8](#_Toc42497917)

[**II.** **Egyén, közösség, társadalom, munkaügyi ismeretek** 10](#_Toc42497918)

[**4.2. Reformáció és katolikus megújulás:** A lutheri és a kálvini reformáicó 11](#_Toc42497919)

[**III.** **Politikai berendezkedések a modern korban** 13](#_Toc42497920)

[**8.3. A fasizmus és a nemzetiszocializmus:** A náci Németország legfőbb jellemzői 14](#_Toc42497921)

[**IV.** **Politikai intézmények, eszmék, ideológiák** 16](#_Toc42497922)

[**6.2. A 19. század eszméi és a nemzetállami törekvések Európában:** A korszak főbb eszmeáramlatainak (liberalizmus, nacionalizmus, konzervativizmus és szocializmus) fő jellemzői 17](#_Toc42497923)

[**V.** **Nemzetközi konfliktusok és együttműködés** 19](#_Toc42497924)

[**10.1. A kétpólusú világ kialakulása:** A keleti és a nyugati blokk főbb politikai, gazdasági, társadalmi jellemzői, a hidegháborús szembenállás jellemzői 20](#_Toc42497925)

# **Lectori Salutem!**

Az *Újkor.hu – A velünk élő történelem* online folyóirat 2017-ben indította el Oktatás rovatát, amely tartalmaival a köznevelés és a felsőoktatás szereplőit célozza.

Az elmúlt években több összeállítással, jó gyakorlatok megosztásával segítettük a történelemtanárok munkáját. A diákok felkészítését az [*Érettségi feladatok és megoldások gyűjteménye (2005–2016)*](http://ujkor.hu/content/erettsegi-feladatok-es-megoldasok-gyujtemenye-tortenelembol-2005-2016), az [*Érettségi feladatok és megoldások történelemből angol nyelven*](http://ujkor.hu/content/erettsegi-feladatok-es-megoldasok-tortenelembol-angol-nyelven), a [*Gyakorlatok a történelematlasz használatához*](http://ujkor.hu/content/gyakorlatok-tortenelematlasz)és a [*Szöveges források a történelem tanításához*](http://ujkor.hu/content/szoveges-forrasok-a-tortenelem-tanitasahoz) című összeállításokkal, valamint a [*Feladatlapok az Újkor.hu cikkeihez*](http://ujkor.hu/content/feladatlapok-az-ujkor-hu-cikkeihez)szövegértést fejlesztő feladatsorokkal támogatjuk, az egyetemi hallgatók és szakmódszertannal foglalkozó kutatók számára pedig [*A történelemtanítás digitális bibliográfiája*](http://ujkor.hu/content/tortenelemtanitas-digitalis-bibliografiaja)című gyűjteményt szerkesztjük. Eddigi projektjeink közösségi munkával jöttek létre, tartalmaink ingyen hozzáférhetők, alakíthatók. Ezúton is köszönöm minden kollégámnak a segítséget, támogatást!

Jelen gyűjteményünkkel ismét a gyakorlati munkát szeretnénk segíteni: a érettségi szóbeli részéhez kínálunk mintatételeket. Ezzel tovább bővítjük a tanárok lehetőségeit, hiszen elsősorban az Oktatási Hivatal oldalán nyilvános 3-3 közép- és emelt szintű mintatétel mellé kínálunk újabbakat.

Hangsúlyoznunk kell, hogy a gyűjtés egyelőre „próbaverzió”, azonban – lehetőségeinkhez képest – folyamatosan dolgozunk rajta, azaz érdemes lesz időnként újra visszatérni oldalunkra. (A későbbiekben terveink szerint emelt szintű tételekkel és pontozási útmutatókkal egészül ki az összeállítás.) Bár az idei, különleges vizsgaszezonban keveseket érint a szóbeli, de így is elérkezettnek láttuk az időt, hogy útjára indítsuk a gyűjteményt. (Ha kérdésük, megjegyzésük, javaslatuk van, jelezzék a [feketebalint28@gmail.com](mailto:feketebalint28@gmail.com) címen!)

Bízunk benne, hogy szándékunknak megfelelően a diákok és a tanárok számára is hasznos anyagot nyújtunk most át.

Isaszeg, 2020. június 8.

*Fekete Bálint*

az Újkor.hu szerkesztője

# **Gazdaság, gazdaságpolitika, anyagi kultúra, pénzügyi és gazdasági ismeretek**

## **3.3. Az Anjouk és Luxemburgi Zsigmond kora:** A középkori magyar állam megerősödése I. Károly idején

|  |
| --- |
|  |

**Feladat:**

**Mutassa be, milyen intézkedésekkel állította talpra   
a Magyar Királyság gazdaságát I. Károly király!**

Válaszában az alábbi szempontokra térjen ki:

* Gazdasági–politikai kihívások I. Károly uralkodásának kezdetén
* A pénzgazdálkodást és a kereskedelmet ösztönző reformok
* A bányászat fellendítésének eszközei

|  |
| --- |
|  |

„Mi, Károly, Isten kegyelméből Magyarország királya, amidőn a kiváló és nemes fejedelemmel, János úrral [Luxemburgi János], Csehországnak […] dicső királyával, a mi kedvelt fivérünkkel tanácskozást tartottunk, bizonyos engedélyek kiadásáról behatóbban tárgyaltunk, majd mindkét királyság hasznát szem előtt tartván, a mi főpapjaink és báróink érett megfontolását követve és az ő tanácsukra elrendeltük, hogy mind a mi kereskedőinknek, mind a csehországiaknak és más szomszédos országbelieknek az alább megírt országutakon és útvonalakon kell járniuk és utazniuk […].

Mivel jól tudjuk, hogy még Béla király jelölte ki mind a brünni polgároknak, mind a nagyszombatiaknak a vámhelyeket, ezeket továbbra is törvényesnek és jogosnak tekintjük. Éppen ezért mi kereskedőinknek, mind a csehországi és más országokból érkező kereskedőket hívjuk és biztatjuk, hogy javaikkal, áruikkal és értékeikkel békében, háborítatlanul és minden akadályoztatás nélkül vagyonuk és személyük biztonságban a vámok lefizetése után szabadon jöjjenek keresztül az említett vámhelyeken.”

(I. Károly okleveléből, 1336)

„[…] elrendeltük és parancsoljuk, hogy minden megyében, minden egyes kapu után, amelyen szénával vagy gabonával megrakott szekér képes befordulni vagy azon át kijönni, lakjék bár ugyanazon kapu mögött, illetve kapuval rendelkező telken három vagy négy, vagy ennél több ember, hacsak nem annyira szűkölködő és szegény, hogy azt sem képes megfizetni, […] kivévén a mi királyi és királynéi szolgáinkat […] kivévén továbbá az egyházakat, városokat vagy másokat, akik nyilvánvaló kiváltságot, szabadságot élveznek, a kirovás megtörténte után 15 napon belül 18 dénárt a kamarák ispánjának a kezéhez kell szolgáltatni és fizetni.”

(I. Károly 1342. évi dekrétumából)

|  |  |
| --- | --- |
|  |  |
| **Nagybánya középkori pecsétje** | **Selmecbánya látképe** |

|  |
| --- |
|  |
| **I. Károly aranyforintja** |

*FB*

## **11.3. A Kádár-korszak:** A rendszer jellemzői a Kádár-korszakban, életmód és mindennapok

|  |
| --- |
|  |

**Feladat:**

**Mutassa be az emberek életmódját és a mindennapok jellemzőit   
a Kádár-korszakban!**

Feleletében az alábbi szempontokra térjen ki:

* A Kádár-rendszer életszínvonal-politikája: bérek és szociális juttatások
* A fogyasztás jellemzői, összetevői
* Társadalmi és életmódbeli változások az 1960-as évektől az 1980-as évekig

|  |
| --- |
|  |

„A Kádár-korszak a 60-as években a korábbiakhoz képest aránylag komoly szociálpolitikai juttatásokat biztosított, illetve bővítette a jóléti szolgáltatások körét. Emelték a nyugdíjakat, bevezették a gyermekgondozási segélyt (gyes) és az egész társadalomra kiterjesztették az ingyenes orvosi ellátást.”

(Tankönyvi szöveg)

|  |  |
| --- | --- |
|  |  |
| **A lakásépítések száma és az épített lakások megoszlása szobaszám szerint  (1961–1990)** | **A lakások felszereltségének változása 1949 és 1990 között** |

|  |
| --- |
|  |
| **A fontosabb tartós fogyasztási cikkek 100 háztartásra jutó száma (db)** |

|  |
| --- |
|  |
| *„Telektulajdonosok - Politika? Kultúra? Csinálják csak a ráérősek, akiknek nincs telkük!”* |
| **Karikatúra, 1974** |

*PP*

# **Egyén, közösség, társadalom, munkaügyi ismeretek**

## **4.2. Reformáció és katolikus megújulás:** A lutheri és a kálvini reformáicó

|  |
| --- |
|  |

**Feladat:**

**Mutassa be az evangélikus és a református vallás kialakulását, főbb jellemzőit!**

Válaszában az alábbi szempontokra térjen ki:

* A reformáció előzményei
* Luther Márton és Kálvin János tevékenysége
* A reformáció terjedésének háttere

|  |
| --- |
|  |

„5. A Pápa nem akar elengedni és nem is engedhet el semmiféle büntetést, azokon kívül, melyeket a kánonok vagy saját ítéletével rótt ki.

36. Bármely keresztény, aki igazán bánja bűneit, elnyeri a bűn és a büntetés alóli teljes feloldozást, búcsúcédulák nélkül is.

43. Meg kell tanítani a keresztényeket, hogy aki a szegénynek ad vagy a rászorulónak kölcsönöz, jobbat tesz, mint ha búcsút váltana meg.”

(Részletek Luther 95 pontjából)

|  |
| --- |
|  |
| **A római Szent Péter székesegyház, a pápa rezidenciája. 1506-ban kezdték építeni.** |

|  |
| --- |
|  |
| **A Luther Márton által 1534-re németre fordított Biblia korabeli címlapja** |

„Az eleve elrendelést, amellyel Isten némelyeket az élet reményébe fogad, másokat pedig az örök halálra szán, egyszerűen tagadni nem meri senki, aki azt akarja, hogy őt istenfélő embernek tartsák, de sokféle álokoskodásba keverik különösen azok, akik Isten előre tudását teszik meg az eleve elrendelés alapjának. Eleve elrendelésnek pedig az Isten azon örök elhatározását nevezzük, amellyel önmagában elvégezte azt, hogy akarata szerint mi történjék minden egyes emberrel. Isten ugyanis nem egyforma állapotra teremt mindenkit, hanem némelyeket az örök életre, másokat pedig az örök kárhozatra rendelt már kezdettől fogva. Tehát a szerint, amint ki-ki egyik vagy másik célra rendeltetett, mondjuk azt, hogy az életre, vagy a halálra van elválasztva.”

(Kálvin János: *A keresztyén vallás tanítása*, 1536)

*KL*

# **Politikai berendezkedések a modern korban**

## **8.3. A fasizmus és a nemzetiszocializmus:** A náci Németország legfőbb jellemzői

|  |
| --- |
|  |

**Feladat:**

**Mutassa be a náci Németország működését!**

Válaszában az alábbi szempontokra térjen ki:

* A náci párt hatalomra kerülésének folyamata, körülményei
* A nemzetiszocalista elképzelések gyakorlati megvalósítása: a totális állam működése és jellemzői
* A személyi kultusz és a propaganda szerepe

|  |
| --- |
|  |

„1. Követeljük, hogy a népek önrendelkezési joga alapján valamennyi német Nagy-Németországban egyesüljön.

2. A német nép számára más nemzetekkel azonos jogokat követelünk. Követeljük a versailles-i és a St. Germain-i békeszerződések hatályon kívül helyezését.

3. Népünk ellátásának biztosítására és népfeleslegünk betelepítésére területet és földet követelünk.

4. Csak az lehet állampolgár, aki néptárs. Csak az lehet néptárs, akinek ereiben tiszta vér folyik, vallásra való tekintet nélkül. Éppen ezért zsidó nem lehet néptárs.

Követeljük a fentiek érdekében: [...]

13. Követeljük a társaságok tulajdonában levő üzemek államosítását.

23. […] minden szerkesztő és minden újságnak az összes munkatársa, amely német nyelven jelenik meg, kizárólag német néptárs legyen; [...].”

(A Nemzeti Szocialista Német Munkáspárt, az NSDAP programjából, 1922)

|  |  |
| --- | --- |
| „Birodalmi törvényeket a birodalmi alkotmány által előírt eljárásokon kívül a birodalmi kormány is hozhat. […] A birodalmi kormány által hozott törvények eltérhetnek a birodalmi alkotmánytól […]. A birodalmi kormány által hozott törvényeket a birodalmi kancellár parafálja [írja alá] és teszi közzé a birodalom hivatalos lapjában. Amennyiben nincs másképp meghatározva, a közzétételt követő napon lépnek életbe.”  (Az 1933. március 24-én elfogadott ún. „felhatalmazási törvény” részletei) | „A Német Birodalmi Alkotmány [...] cikkelyei átmenetileg hatályukat vesztik. Következésképpen a személyes szabadság, a szabad véleménynyilvánítás korlátozása – beleértve a sajtószabadságot, a gyülekezési és az egyesülési szabadságot –, a levelek, táviratok és telefonhívások ellenőrzése, a házkutatás, a tulajdon korlátozása és elkobzása ennélfogva az eddig törvényes határokon túlmenően is megengedett.”  (Rendelet, 1933. február 28.) |

|  |
| --- |
|  |
| **A német választási eredmények alakulása** |

|  |  |
| --- | --- |
|  |  |
| **„Éljen Németország!”, 1933** | **Leni Riefenstahl *Az akarat diadala* c. filmjéből, 1935** |

*RL*

# **Politikai intézmények, eszmék, ideológiák**

## **6.2. A 19. század eszméi és a nemzetállami törekvések Európában:** A korszak főbb eszmeáramlatainak (liberalizmus, nacionalizmus, konzervativizmus és szocializmus) fő jellemzői

|  |
| --- |
|  |

**Feladat:**

**Hasonlítsa össze a 19. század első felének társadalmi és politikai eszméit!**

Feleletében az alábbi szempontokra térjen ki:

* Az eszmeáramlatok fő jellemzői, értékei
* Az eszméket képviselő társadalmi csoportok, személyek
* A felsorolt eszmék által ösztönzött konkrét politikai lépések: a megvalósításra tett kísérletek és a megvalósult eredmények

|  |
| --- |
|  |

„A szabadság annyit jelent, hogy mindent szabad, ami másnak nem árt. Az egyes ember természetes jogainak gyakorlása tehát más korlátokba nem ütközhetik, mint azokba, amelyek a társadalom többi tagjai számára ugyane jogok élvezetét biztosítják; s e korlátokat a törvény határozhatja meg.”

(Az *Emberi és Polgári Jogok Nyilatkozata*, 1789)

„Megtartani, s egyszerre javítani – ez más jellegű feladat.

Ha a régi alkotmány használható részeit meg akarjuk tartani, s ha az újat hozzá akarjuk illeszteni ahhoz, ami a régiből megmaradt, […] nélkülözhetetlen az óvatosság és elővigyázatosság ott, ahol élettelen anyaggal van dolgunk, sokkal nélkülözhetetlenebbé, szent kötelességgé válik akkor, amikor rombolásunk és alkotásunk tárgya nem fa és kő, hanem érző lények, akiket ezrével dönthetünk nyomorba gyors és meggondolatlan döntéseinkkel. De Párizsban – úgy tűnik – az a nézet vált most uralkodóvá, hogy az érzéketlen szív és a megrendíthetetlen bizalom az egyetlen követelmény a tökéletes törvényhozóval szemben. […] Amit a francia törvényhozók merész és határozott lelkük bizonyságának tartanak, azt én siralmas tehetetlenségük jeleként fogom fel.

Végtelen sietségükben – anélkül, hogy ezt maguk észrevették volna – a természet kínálta egyszerű megoldásokkal szemben táplált bizalmatlanságuk kiszolgáltatta őket a kalandoroknak és cselszövőknek, az alkimistáknak és sarlatánoknak.”

(Részlet Edmund Burke *Töprengések a francia forradalomról* című munkájából, 1790)

„A kommunisták legközelebbi célja […] a proletariátus osztállyá alakítása, a burzsoá uralom megdöntése, a politikai hatalom meghódítása a proletariátus által. […] A proletariátus arra használja majd fel politikai uralmát, hogy a burzsoáziától fokról fokra elragadjon minden tokét, hogy az állam, azaz az uralkodó osztállyá szervezett proletariátus kezében centralizáljon minden termelési szerszámot, és a lehető leggyorsabban növelje a termelőerők tömegét. […] A régi polgári társadalom s a vele járó osztályok és osztályellentétek helyébe olyan társulás lép, amelyben minden egyes ember szabad fejlődése az összesség szabad fejlődésének feltétele […]. Reszkessenek az uralkodó osztályok egy kommunista forradalomtól. A proletárok e forradalomban csak a láncaikat veszíthetik. Cserébe egy egész világot nyerhetnek.”

(Részlet Karl Marx és Friedrich Engels *Kommunista kiáltvány*ából, 1848)

|  |
| --- |
|  |
| **Francia, német és magyar trikolórt lengető tömegek a „népek tavasza” idején** |

*FB*

# **Nemzetközi konfliktusok és együttműködés**

## **10.1. A kétpólusú világ kialakulása:** A keleti és a nyugati blokk főbb politikai, gazdasági, társadalmi jellemzői, a hidegháborús szembenállás jellemzői

|  |
| --- |
|  |

**Feladat:**

**Elemezze a szuperhatalmak kapcsolatát a kétpólusú világrend idején!**

Feleletében az alábbi szempontokra térjen ki:

* A hidegháború kialakulásának okai, menete és jellege
* Nemzetközi konfliktusok a hidegháború során
* A hidegháború megszűnése

|  |
| --- |
|  |

„Árnyék borult arra a színpadra, amelyet legutóbb a szövetségesek győzelme megvilágított. […] A Balti-tenger mellett fekvő Stettintől az Adriai-tenger mentén fekvő Triesztig vasfüggöny ereszkedik le Európára. E vonal mögött vannak Közép- és Kelet-Európa régi államainak összes fővárosai – Varsó, Berlin, Prága, Bécs, Budapest, Belgrád, Bukarest és Szófia. Mindezek a híres városok és országuk lakossága a szovjet szférában fekszik, és valamilyen formában alá van vetve nemcsak a szovjet befolyásnak, hanem Moszkva egyre nagyobb mértékű ellenőrzésének. […] Abból, amit a háború alatt orosz barátainknál és szövetségeseinknél láttam, arra a meggyőződésre jutottam, hogy semmi sincs, amit annyira csodálnának, mint az erő. És semmivel szemben nem táplálnak kevesebb tiszteletet, mint a katonai gyengeséggel szemben.”

(Winston Churchill fultoni beszédéből, 1946)

„E szerződésben részt vevő Felek, újból hitet téve az Egyesült Nemzetek lapokmányának céljai és elvei mellett […] megőrzik a szabadságot, népeiknek a demokrácia, az egyéni szabadság és a jog uralma elvein alapuló közös örökséget és civilizációját […].

5. cikk. A Felek megegyeznek abban, hogy egyikük vagy többjük ellen, Európában vagy Észak-Amerikában intézett fegyveres támadást valamennyiük ellen irányuló támadásnak tekintenek […].”

(Részlet az Észak-atlanti Szerződés Szervezete [NATO] alapító okiratából, Washington, 1949. április 4.)

|  |  |
| --- | --- |
|  |  |
| **Nyugatnémet és keletnémet rendőrök a berlini határnál, 1955** | **Karikatúra a hidegháborús erőegyensúlyról** |

|  |
| --- |
|  |
| **Az USA védelmi kiadásainak összetétele (millió dollár)** |

*FB*